Document ID: 32003R2271

Komisijas Regula (EK) Nr. 2271/2003
(2003. gada 22. decembris),
ar ko 2004. gadam atklāj tarifa kvotas dažu Rumānijas izcelsmes produktu importam Eiropas Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm [1], un jo īpaši tās 7. panta 2. punktu,
ņemot vērā Padomes 1998. gada 5. oktobra Lēmumu 98/626/EK, kas attiecas uz tāda protokola slēgšanu, ar ko pielāgo tirdzniecības aspektus Eiropas nolīgumā, ar kuru izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, kā arī Urugvajas raunda lauksaimniecības sarunu rezultātus, tostarp uzlabojumus pastāvošajā preferenču režīmā [2], un jo īpaši tā 2. panta 1. punktu,
tā kā:
(1) Eiropas un Rumānijas nolīguma 3. protokolā par tirdzniecību ar pārstrādātiem lauksaimniecības produktiem, kas grozīts ar protokolu par minētā nolīguma pielāgošanu, paredzēts piešķirt gada tarifa kvotas Rumānijas izcelsmes produktu importam. Minētās kvotas jāatklāj 2004. gadam.
(2) Ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas muitas kodeksa izveidi [3], nosaka tarifa kvotu pārvaldības noteikumus. Ir lietderīgi paredzēt ar šo regulu atklāto tarifa kvotu pārvaldību saskaņā ar minētajiem noteikumiem.
(3) Šajā regulā noteiktie pasākumi ir saskaņā ar atzinumu, ko sniegusi Pārvaldības komiteja, kura nodarbojas ar horizontālajiem jautājumiem, kas saistīti ar I pielikumā neuzskaitītu pārstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Gada kvotas Rumānijas izcelsmes produktiem, kas iekļauti pielikumā, atklāj no 2004. gada 1. janvāra līdz 2004. gada 31. decembrim saskaņā ar tajā izklāstītajiem nosacījumiem.
2. pants
Kopienas tarifa kvotas, kas minētas 1. pantā, saskaņā ar 308.a, 308.b un 308.c pantu Regulā (EEK) Nr. 2454/93 pārvalda Komisija.
3. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
To piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 22. decembrī

Labels: 3
17
18
6